**ד"ר צבי חטקביץ**, נולד בכ"ט בנובמבר 1947. הוא כימאי, ד"ר למדעים. במשך 36 שנים עבד ברפא"ל – רשות לפיתוח אמצעי לחימה, במסגרת זו זכה לפרסים ותעודות הערכה והוקרה. פעיל חברתי בתחום שימור מורשת מעפילי האקסודוס ומורשת הקרב של חטיבת גולני. הוגה רעיון הענקת אות המעפיל על ידי מדינת ישראל למעפילים שהעפילו לארץ ישראל בין השנים 1934–1948 באויר, בים וביבשה.

ביוגרפיה
--------

צבי חטקביץ נולד בוילהלמסהאפן גרמניה בכ"ט בנובמבר 1947, בן להוריו דוד חטקביץ ומלי לבית ויסלדר בעת ששהו במחנה מעפילי האקסודוס זנגווארדן, גרמניה בו נאסרו על ידי הבריטים לאחר שגורשו מחופי ארץ ישראל לאחר שהעפילו על אניית המעפילים "יציאת אירופה תש"ז - אקסודוס 1947".

ב־10 באוקטובר 1948 עלה ארצה עם הוריו.

עם סיום לימודי התיכון בשנת 1965 התגייס לחטיבת גולני ושירת כלוחם וכחובש פלוגתי בפלוגה ב' של גדוד 51. במלחמת ששת הימים לחם תחת פיקודו של אלוף מיל. אורי (אייזנברג) שגיא, שהיה מפקד הפלוגה בכיבוש תל עזזיאת בקרבות כיבוש רמת הגולן.

בשנת 1968 השתחרר מצה"ל והחל לימודיו בפקולטה לכימיה בטכניון. בשנת 1978 סיים את לימודיו לתואר דוקטור בטכניון. באוקטובר 1973, תוך כדי הלימודים בטכניון השתתף במלחמת יום הכיפורים, במסגרת חיל הרפואה.

עם סיום לימודיו, ד"ר צבי חטקביץ עבד ברפא"ל (הרשות לפיתוח אמצעי לחימה) בשנים 1978-2014.

### לימודים אקדמיים

בשנת 1968 החל לימודיו בפקולטה לכימיה בטכניון, מכון טכנולוגי לישראל.

בשנת 1973, מוסמך למדעים בכימיה.

בשנת 1975, מגיסטר למדעים בכימיה.

בשנת 1978, דוקטור למדעים בכימיה, תרכובות מוליבדן במצבי חמצון גבוהים המכילות אטומי גפרית דונוריים.

### פטנט ומאמרים

* Patent US4931134A, Method of using laser routing to form a rigid/flex circuit board
* Complexes of palladium chloride with benzylthiouronium and benzylselenouronium hydrochlorides
* Cobalt(III), nickel(II) and copper(II) complexes of N,N′-didodecildithiooxamide

פעילות חברתית
-------------

### חבר צוות שימור מורשת האקסודוס

 ערכים מורחבים – **אקסודוס 1947, זנגווארדן**  

מדליה לציון 70 שנה למסעה של האקסודוס, שד"ר צבי חטקביץ פעל להנפקתה
ד"ר צבי חטקביץ עם ראש העיר של וילהלמסהאפן וראש הרשות של זנגווארדן לאחר טקס הסרת הלוט מלוח הזיכרון לזכר מעפילי אניית המעפילים אקסודוס במדרכה הראשית במרכז זנגווארדן
היה פעיל מרכזי בארגון אירועי 70 שנה להפלגת אניית המעפילים אקסודוס 1947.

ב־24 ביולי 2017, יזם מפגש של מעפילי האקסודוס ובני הדור השני והשלישי בבית הנשיא בירושלים עם נשיא המדינה ראובן (רובי) ריבלין. במפגש העניק לנשיא את ספרו אודות העפלת הוריו על האקסודוס.

מקיים הרצאות ברחבי הארץ, בנושא: "יציאת אירופה תש"ז - אקסודוס 1947" סיפורה של אניית המעפילים - האנייה אשר השיקה מדינה.

באוגוסט 2017 השתתף בהקמה ובניהול אתר אינטרנטי לשימור מורשת האקסודוס ומעפיליה. כתובת האתר 

בשנת 2018 יזם ופעל להנפקת מדליה לציון 70 שנה למסעה של האקסודוס במסגרת שימור מורשת הגבורה של מעפילי האקסודוס.

בשנת 2019 פעל להקמת לוח זיכרון למעפילי האקסודוס על ידי הקרן קיימת לישראל במרכז ההוקרה ביער עופר ליד כרם מהר"ל.

באותה שנה, שנת 2019, פעל להקמת 2 לוחות זיכרון לאקסודוס ולמעפיליה בזנגווארדן, גרמניה ובבסיס הצבא הגרמני Admiral-Armin-Zimmermann-Kaserne בו שכן מחנה מעפילי האקסודוס אשר בו שהו הוא והוריו לאחר שגורשו על ידי הבריטים לגרמניה.

### הענקת עיטור המדינה למעפילי ה"עליה הבלתי ליגאלית"

 ערך מורחב – **אות המעפיל**  

אות המעפיל שד"ר צבי חטקביץ הגה, היה שותף בעיצוב ופעל למימושו
בשנים 2018–2019 ד"ר צבי חטקביץ הגה ופעל לממש את הרעיון שלו להעניק את "עיטור לוחמי המדינה" (על"ה) למעפילי האקסודוס, בה התקיים קרב בו נהרגו שלושה ונפצעו כ־150 מעפילים. משבקשתו נדחתה על ידי משרד הביטחון פנה לשר לירושלים ומורשת אשר נענה לרעיון ואישר את הענקת "אות המעפיל" לכל מעפילי העלייה "הבלתי ליגאלית" בים ביבשה ובאויר. טקס הענקת "אות המעפיל" נערך במחנה המעפילים ע"ש משה סנה בעתלית ב־6 במאי 2019.

### שימור מורשת קרב תל עזזיאת

 ערך מורחב – **קרב תל עזזיאת**  

בשנת 2017 פעל למפגש לוחמי חטיבת גולני לציון 50 שנה לקרב תל עזזיאת שהתקיים בפארק רעננה. ד"ר צבי חטקביץ מקיים הרצאות מורשת קרב תל עזזיאת בבסיסי צה"ל לחיילים ולקבוצות אזרחים בכל הארץ. הוא משמר קשר עם משפחות הנופלים ועלייה לבתי העלמין ביום הזיכרון לחללי צה"ל ופעולות האיבה.

### פעילות גנאלוגית לחקר שורשי משפחות

חטקביץ פעיל בעמותה החברה הגנאלוגית הישראלית, העמותה הישראלית לחקר שורשי משפחה (עיל"ם). הוא עוסק באיתור שורשי המשפחות בארכיונים בפולין לשימור זכר בני משפחות העמותה. מרצה יחד עם רעייתו בנושא: "משואה לתקומה – סיפורן של שתי משפחות".

משפחה
-----

נשוי לחביבה ואב לארבעה ולו אחות אחת.

קראו עוד
--------

* אקסודוס אניית מעפילים
* זנגווארדן
* רפאל - מערכות לחימה מתקדמות
* מורשת קרב
* אות המעפיל

קישורים חיצוניים
----------------

* צבי חטקביץ, ברשת החברתית פייסבוק
* אתר למנויים בלבד ישראל מושקוביץ, סגירת המעגל של תינוק האקסודוס, באתר "ידיעות אחרונות", 11 בספטמבר 2019
* מצגת מפגש חיילי פלוגה ב' גדוד 51 חטיבת גולני מחזורים פברואר 65 - נובמבר 68, סרטון באתר יוטיוב (אורך: 13:56)
* רשימת מאמרים וציטוטים מגוגל סקולר (באנגלית)
* נחמן גלבוע, 70 שנה אחרי הפלגת האקסודוס נפגשו לראשונה בנימין הלפרן מעין המפרץ וצבי חטקביץ, באתר mynet‏ קיבוץ, 25 במאי 2018
* אירועי הצבת לוחות הזיכרון בזנגווארדן, בעיתונות הגרמנית (בגרמנית)
* מהלימוד למעשה, עובדי הארכיון של זנגווארדן מתכוננים למפגש עם נציגי צוות מורשת האקסודוס (בגרמנית)
* "נולדו להעפיל" "הארץ" עופר אדרת, 25.8.2017.
* צבי חטקביץ בראיון לטלוויזיה הצרפתית בנמל סט בצרפת
* צבי מספר את סיפור האקסודוס למושיק טימור ב"שישי אישי" ברשת ב' ברדיו

הערות שוליים
------------

1. ↑   צבי חטקביץ בראיון בתכנית הבוקר קלמן ליברמן ברשת ב' כאן 11, סרטון באתר יוטיוב (אורך: 3:48)
2. ↑  תעודת הלידה של צבי המציינת שנולד בכט' בנובמבר 1947 במחנה זנגווארדן, גרמניה
3. 1 2  תעודת דוקטור למדעים מטעם הטכניון
4. ↑  תעודת הוקרה מטעם רפא"ל
5. ↑  תזה, למילוי דרישות לתואר דוקטור
6. ↑  מכתב תודה מהנשיא ריבלין על ספרו של צבי חטקביץ
7. ↑  סמר עודה - כרנתינג'י, "לוח זיכרון לזכר אוניית המעפילים "אקסודוס" נחנך במרכז ההוקרה ביער עופר של קק"ל ברכס הכרמל", 17 יולי 2019
8. ↑   טקס הסרת הלוט מעל לוח הזיכרון לאקסודוס במרכז ההוקרה ביער עופר, סרטון באתר יוטיוב (אורך: 3:54)
9. ↑   טקס הסרת הלוט מלוח הזיכרון לאקסודוס ב- Sengwarden, סרטון באתר יוטיוב (אורך: 4:34)
10. ↑  ידיעות אחרונות, ישראל מושקוביץ, סגירת מעגל של תינוק אקסודוס, 11 בספטמבר 2019
11. ↑   Immigrant Medal Ceremony - :הענקת "אות המעפיל, סרטון באתר יוטיוב (אורך: 2:25)
12. ↑  תעודת הוקרה מטעם גדוד 51 בגולני על פועלו לשימור מורשת הקרב והקשר עם משפחות הנופלים
13. ↑  מאגר אנשי התוכן בעמותת עיל"ם